14 noyabr kuni Parijda sodir etilgan teraktlar sababini tekshirishga yordam berish maqsadida AQShning federal qidiruv byurosi o‘z agentlarini Fransiya poytaxtiga jo‘natadi. Bu haqda The New York Times gazetasi yozmoqda. Guruh a’zolari safidan elektron qurilmalardan, jumladan, telefon va kompyuterlardan ma’lumotlarni qayta tiklash bo‘yicha maxsus mutaxassislar o‘rin olgan. FTB agentlari fransuz hamkasblari bilan birga ish olib borishadi va qo‘lga kiritilgan ma’lumotlarni tahlil qilish maqsadida AQShga jo‘natib turishadi. Avvalroq FTB Parij terakti vaqtida omon qolganlarni aniqlash maqsadida ijtimoiy saytlardan foydalanish mumkin bo‘lgan maxsus dastur ishlab chiqqani to‘g‘risida ma’lum qilingan edi.